****

LATVIJAS REPUBLIKA

PRIEKUĻU NOVADA PAŠVALDĪBA

**\_PRIEKUĻU NOVADA PRIEKUĻU BĀRIŅTIESA\_\_\_\_\_\_\_\_**

Cēsu prospektā 5, Priekuļos, Priekuļu pagastā, Priekuļu novadā, LV – 4126, tālr. 64107869, 29249293

**PĀRSKATS PAR PRIEKUĻU NOVADA PRIEKUĻU BĀRIŅTIESAS DARBU**

**2018.GADĀ**

Priekuļu novada Priekuļu bāriņtiesa ir novada pašvaldības domes izveidota aizbildnības un aizgādnības iestāde, kuras galvenais uzdevums bērna un personu ar rīcībspējas ierobežojumiem interešu aizstāvēšana.

Bāriņtiesas darbību regulē Bāriņtiesu likums un citi Latvijas Republikā spēkā esošie normatīvie akti.

Bāriņtiesas sastāvs:

Sekretāre:

Līga Pabērza

Locekļi:

Inita Andersone

Zigfrīds Bitainis

Inese Iesmiņa

Priekšsēdētāja:

Inita Jansone

Priekšsēdētājas vietniece:

Agita Daļecka

Visiem bāriņtiesas locekļiem un darbiniekiem ir atbilstoša izglītība, atbilstoši normatīvo aktu prasībām tiek apmeklēti profesionālās pilnveides kursi, semināri un apmācības.

2018.gadā Priekuļu novada Priekuļu bāriņtiesa pieņēmusi:

**28 lēmumus**

Neviens no bāriņtiesas pieņemtajiem lēmumiem pārskata gadā nav pārsūdzēts tiesā.

Par bāriņtiesas darbu nav saņemta neviena sūdzība.

2018.gadā bāriņtiesā ierosinātas 14 jaunas lietas.

Kopējais bāriņtiesas aktīvo lietu skaits 2018.gada 31.decembrī – 54.

2018.gadā bāriņtiesā saņemti 232 dokumenti, nosūtīti – 266 dokumenti.

2018.gadā bāriņtiesa informējusi Sociālo dienestu, policiju un citas institūcijas par 16 ģimenēm, kurās aug 25 bērni, kuriem, iespējams, netiek nodrošināta pietiekama aprūpe un kuriem nepieciešama palīdzība.

**1. AIZGĀDĪBAS TIESĪBU PĀRTRAUKŠANA UN ATŅEMŠANA**

Bāriņtiesa lemj par bērna aizgādības tiesību pārtraukšanu vecākam, ja:

* ir faktiski šķēršļi, kas liedz vecākam iespēju aprūpēt bērnu;
* bērns atrodas veselībai vai dzīvībai bīstamos apstākļos vecāka vainas dēļ (vecāka apzinātas rīcības vai nolaidības dēļ);
* vecāks ļaunprātīgi izmanto savas tiesības vai nenodrošina bērna aprūpi un uzraudzību;
* vecāks ir devis piekrišanu bērna adopcijai, izņemot gadījumu, kad viņš kā laulātais ir devis piekrišanu tam, ka bērnu adoptē otrs laulātais;
* konstatēta vecāka vardarbība pret bērnu vai ir pamatotas aizdomas par vecāka vardarbību pret bērnu.

2018.gadā aizgādības tiesības pārtrauktas 1 tēvam uz 1 bērnu vecumā līdz 4 gadiem, vēlāk tās atjaunotas.

Bāriņtiesa 2018.gadā iesniedza 4 prasības pieteikumus tiesā par aizgādības tiesību atņemšanu tēviem.

2018.gadā bāriņtiesa īpašu uzmanību pievērsa sociālajam darbam ar ģimeni, lai saglabātu iespēju bērnam augt savā ģimenē.

Nav veidojušās lietas par bez pavadības esošu nepilngadīgu trešās valsts valstspiederīgo vai bezvalstnieku.

**2. BĒRNU ĀRPUSĢIMENES APRŪPE**

Ārpusģimenes aprūpes forma ir šāda:

Uz 2018. gada 31.decembri ārpusģimenes aprūpe tika nodrošināta 8 bērniem. Visi šie bērni ir ievietoti aizbildņu ģimenēs.

Ar bāriņtiesas lēmumu 2018.gadā tika atlaists viens aizbildnis no aizbildņa pienākumu pildīšanas sakarā ar bērna adopciju un vienam bērnam mainīts aizbildnis.

Bāriņtiesas teritorijā (Priekuļu pagasts, Veselavas pagasts) nav audžuģimenes un nav arī viesģimenes.

Neviens bērns nav nodots audžuģimenes aprūpē citā teritorijā un neviens bērns nav ievietots institūcijā.

**3. AIZGĀDNĪBA**

Bāriņtiesa saskaņā ar tiesas nolēmumu par aizgādnības nodibināšanu ieceļ aizgādni:

* personai ar garīga rakstura vai citiem veselības traucējumiem, kurai rīcībspēju ierobežojusi tiesa;
* personai, kurai tiesa nodibinājusi pagaidu aizgādnību;
* personai, kurai rīcībspēju tiesa ierobežojusi izlaidīgas vai izšķērdīgas dzīves dēļ, kā arī alkohola vai citu apreibinošo vielu pārmērīgas lietošanas dēļ;
* promesošas vai pazudušas personas mantai;
* testamenta izpildīšanai.

2018.gadā jaunas lietas par aizgādnību neveidojās.

Bāriņtiesā kopā ir 5 lietas par aizgādnībā esošām personām.

**4. NEPILNGADĪGO MANTAS PĀRRAUDZĪBA**

Bāriņtiesas kompetencē ir lietas par nepilngadīgo mantas pārvaldību, tajā skaitā mantas pārbaudes, atļauju došana bērnu vārdā un interesēs mantu iegūt, pārdot, pieņemt mantojumu, ar to rīkoties u.c., izvērtējot riskus, lai pasargātu bērnu no iespējamiem draudošiem zaudējumiem, pieprasīt un pieņemt aizbildņu sniegtos norēķinus par mantas pārvaldību, veikt norēķinu pārbaudi pēc dokumentiem un dabā.

2018.gadā 5 personas atbrīvotas no bērna mantas aizbildņa pienākumu pildīšanas sakarā ar bērnu pilngadību, 2 personām atļauts iegādāties mantu bērna vārdā, kā arī lemts par atļaujas došanu darbībām ar nepilngadīgā mantu.

**5. CITAS BĀRIŅTIESAS KOMPETENCĒ ESOŠAS LIETAS**

2018.gadā bāriņtiesā skatītas vēl šādas lietas un pieņemti lēmumi:

* par nepilngadīgā uzvārda maiņu;
* par atzīšanu, ka adopcija konkrētā ģimenē ir bērna interesēs;
* pēc tiesas pieprasījuma sniegti 3 atzinumi par aizgādības tiesību noteikšanu un saskarsmes tiesības izmantošanas kārtību.

veiktas 2 aizbildnībā un aizgādnībā esošu personu dzīves apstākļu pārbaudes;

**6. CITA DARBĪBA**

* pieprasīta informācija un pēc citu institūciju pieprasījuma pārbaudīta informācija un sniegtas 85 atbildes;
* veiktas 19 aizbildnībā un aizgādnībā esošu personu dzīves apstākļu pārbaudes;
* pieprasīti, saņemti, pārbaudīti un apstiprināti 17 aizbildņu un aizgādņu gada norēķini, 15 mantas aizbildņu gada norēķini un 5 mantas aizbildņu galīgie norēķini;
* bāriņtiesas priekšsēdētāja kā prasītājs un trešā persona piedalījusies 12 tiesas sēdēs par bērnu aizgādības tiesībām, bērna dzīvesvietas un saskarsmes tiesību ar vecāku noteikšanu;
* pieņemtie lēmumi un citi dokumenti ievadīti Nepilngadīgo personu atbalsta informācijas sistēmā;
* iedzīvotājiem nozīmīga darbības joma ir bāriņtiesas sniegtie pakalpojumi - apliecinājumu izdarīšana un citu uzdevumu pildīšana. Bāriņtiesas apliecinājums juridiskā spēka ziņā pielīdzināms notariālajam apliecinājumam. Iekasētas valsts nodevas **EUR 2439,00** par 226 notariāliem apliecinājumiem (darījumiem, nostiprinājuma lūgumiem, atļaujām, pilnvarām, testamentiem);\

|  |  |
| --- | --- |
| **Apliecinājumu izdarīšana (notariālie pakalpojumi)** | **2018. gads** |
| Izdarīto apliecinājumu skaits (visu apliecinājumu un citu Bāriņtiesu likuma 61.pantā norādīto darbību kopskaits) | 226 |
| Līgumi un citi darījuma akti | 34 |
| Paraksta apliecināšana un dokumentiem | 45 |
| Pilnvaras | 43 |
| Kopijas | 5 |
| Robežšķērsošanas piekrišanas | 27 |
| Testamenti | 2 |
| Nostiprinājuma lūgumi | 69 |
| Mantojuma inventāra saraksti | 1 |

* bāriņtiesa iesaistās gadījumu risināšanā, organizējot starpprofesionāļu sēdes, piesaistot Sociālo dienestu, izglītības iestādi, psihologu un Pašvaldības policiju;
* notiek sadarbība ar citām bāriņtiesām (Kuldīgas pilsētas, Vecpiebalgas novada, Ogres novada, Valmieras pilsētas, Smiltenes novada, Krimuldas novada, Siguldas novada, Amatas novada, Cēsu novada, Rīgas pilsētas, Pārgaujas novada, Jelgavas pilsētas);
* bāriņtiesa darbinieki snieguši konsultācijas un palīdzību:

* Bāriņtiesa ir Latvijas bāriņtiesu darbinieku asociācijas biedrs.
* Bāriņtiesas priekšsēdētāja darbojas Priekuļu novada pašvaldības bērnu tiesību sadarbības grupā.

2019.gada 1.augustā beidzas bāriņtiesas priekšsēdētājas, vietnieces un bāriņtiesas locekļu ievēlēšanas termiņš.